

**H O T Ă R Â R E**

**privind aprobarea participării Județului Cluj, în calitate de partener,**

**la constituirea ”Consorțiului de învățământ Dual Clujean”**

Consiliul Judeţean Cluj întrunit în şedinţă extraordinară;

Având în vedere Proiectul de hotărâre înregistrat cu nr. 30 din 15.02.2023 privind aprobarea participării Județului Cluj, în calitate de partener, la constituirea ”Consorțiului de învățământ Dual Clujean”, propus de vicepreședintele Consiliului Județean Cluj, domnul Vakar Istvan Valentin, care este însoţit de Referatul de aprobare cu nr. 6353/15.02.2023; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 6364/15.02.2023 şi de Avizul cu nr. 6353 din 15.02.2023 adoptat de Comisia de specialitate nr. 6, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de adresa Universității de Științe Agricole și Medicină Veterinară Cluj nr. 2447/10.02.2023, înregistrată la Consiliul Județean Cluj cu nr. 6268/15.02.2023;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin. (5) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 35 din Legea privind finanțele publice locale nr. 276/2006, cu modificările și completările ulterioare;
* art. 25 alin. (4) din Legea educaţiei naţionale nr. 1/2011, cu modificările şi completările ulterioare;
* Ordonanței de urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență, cu modificările și completările ulterioare;
* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 124/2021, - Ordonanța de urgență nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență;
* Ordinului Ministrului Educației nr. 5.732/29.09.2022 privind aprobarea Metodologiei de organizare și funcționare a învățământului dual;
* Ordinului Ministrului Educației nr. 6216/2022 privind constituirea consorţiilor pentru învăţământ dual, cu modificările și completările ulterioare;
* Ordinului Ministrului Educației nr. 3.071/2023 privind aprobarea Ghidul solicitantului pentru lansarea apelului de proiecte finanțat prin Planul Național pentru Redresare și Reziliență al României, Program-pilot pentru dezvoltarea consorțiilor regionale pentru învățământ dual, cu modificările și completările ulterioare;
* Ordinului Ministrului Educației nr. 6.253/2022 privind aprobarea Schemei de ajutor de minimis pentru sprijinirea participării întreprinderilor în cadrul consorţiilor regionale pentru învăţământ dual, constituite pentru implementarea proiectelor din cadrul apelului "Programul-pilot pentru dezvoltarea consorţiilor regionale pentru învăţământ dual", finanţat prin Planul naţional de redresare şi rezilienţă (PNRR), cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** **(1)** Se aprobă participarea Județului Cluj, în calitate de partener, la constituirea ”Consorțiului de învățământ Dual Clujean”.

**(2)** Se aprobă contractul de parteneriat pentru constiturea ”Consorțiului de învățământ Dual Clujean” cuprins în **anexa** care face parte integrantă din prezenta hotărâre.

**Art. 2.** Se mandatează Vicepreședintele Consiliului Județean Cluj, domnul Vakar Istvan Valentin, pentru semnarea, în numele și pentru Județul Cluj, Contractului de parteneriat pentru constituirea ”Consorțiului de învățământ Dual Clujean”.

**Art. 3**. Cu punerea în aplicare a prevederilor prezentei hotărâri se încredinţează domnul domnul Vakar Istvan Valentin-vicepreşedinte al Consiliului Judeţean Cluj.

**Art. 4.** Prezenta hotărâre se comunică Direcţiei Generale Buget-Finanţe, Resurse Umane; Direcției Juridice; Direcției de Dezvoltare și Investiții; partenerilor nominalizați din cadrul consorțiului, precum şi Prefectului Judeţului Cluj, şi se aduce la cunoştinţă publică prin afișare la sediul Consiliului Județean Cluj și pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 p. **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 34 din 15 februarie 2023**

*Prezenta hotărâre a fost adoptată cu 24 voturi “pentru”, iar doi membri ai Consiliului județean nu au votat, fiind astfel respectate prevederile legale privind majoritatea de voturi necesară.*